David Cassidy

David Bruce Cassidy(12 April 1950 – 21 November 2017) merupakan pelakon, penyanyi, penulis lagu dan pemain gitar Amerika Syarikat. Beliau terkenal menerusi watak Keith Partridge, anak kepada Shirley Partridge (dilakonkan oleh ibu tirinya,  Shirley Jones), dalam sitkom-muzikal,  The Partridge Family, yang menjadikan beliau sebagai salah seorang idola reja dan penyanyi pop 1970-an. Beliau kemudiannya aktif dalam lakonan dan muzik.

Perkahwinan 
Cassidy pernah berkahwin dengan pelakon Kay Lenzpada 3 April 1977, dan bercerai pada awal 1980-an. Beliau kemudiannya mengahwini Meryl Tanz pada tahun 1984. Mereka bertemu pada tahun 1974 di Lexington, Kentucky. Perkahwinan mereka berakhir pada pertengahan 1980-an. Anak perempuan beliau yang juga seorang pelakon, Katie Cassidy, dilahirkan pada 1986 hasil hubungannya dengan Sherry Williams Benedon.

Cassidy kemudiannya mengahwini Sue Shifrin pada tahun 1991. Ini merupakan perkahwinan ketiga Cassidy dan yang kedua buat Shifrin. Mereka dikurniakan seorang anak, Beau, pada tahun 1991. Pada Ogos 2013, Cassidy disahkan berpisah dengan Shifrin dan Shifrin menfailkan penceraian mereka pada Februari 2014.

Cassidy berpindah ke Fort Lauderdale, Florida, pada tahun 2002. Pada tahun 2015, beliau telah memfailkan muflis.

Masalah alkohol 
Pada tahun 2008, Cassidy mengakui bahawa beliau mempunyai masalah alkohol. Beliau pernah ditahan pada 3 November 2010 di Florida, dan sekali lagi di Schodack, New York, pada 21 Ogos 2013 kerana memandu di bawah pengaruh alkohol.

Kematian 
Pada 20 Februari 2017, Cassidy mengumumkan beliau menghidap demensia, penyakit yang sama dihidapi ibunya sehingga membawa kepada kematian. Disebabkan keadaan yang semakin teruk dimana beliau sering terlupa lirik dan berlaku masalah yang lain, beliau memutuskan untuk bersara dari melakukan persembahan pada awal 2017.

Pada 18 November 2017, dilaporkan Cassidy telah dimasukkan ke dalam hospital apabila berlaku kegagalan hati dan buah pinggang dan berada dalam keadaan koma. Beliau sedar dari koma dua hari kemudian, namun dalam keadaan kritikal namun stabil. Doktor mengharapkan agar beliau kekal stabil untuk pemindahan hati. Cassidy meninggal dunia pada 21 November 2017 di usia 67 tahun.

Rujukan

Pautan luar 

 David Cassidy's official web site
 
 
 The David Cassidy Collection is held by the Victoria and Albert Museum Theatre and Performance Department.

Kelahiran 1950
Kematian 2017
Pelakon Amerika Syarikat
Pelakon lelaki Amerika Syarikat
Penyanyi Amerika Syarikat
Penyanyi lelaki Amerika Syarikat